**PRECIZĒTS 03.07.2017.**

**APSTIPRINĀTS**

ar Nodarbinātības valsts aģentūras

Iepirkuma komisijas

2017.gada 22.jūnija sēdes

protokolu Nr.1

## **iepirkuma**

(Publisko iepirkumu likuma 10.panta 1.daļas kārtībā)

## **“Konferenču, reģionālo semināru organizēšana”**

**nolikums**

iepirkuma identifikācijas nr. NVA 2017/13\_ESF

Rīga

2017

1. **VISPĀRĪGĀ INFORMĀCIJA**
2. **Iepirkuma nosaukums un identifikācijas numurs**

“Konferenču, reģionālo semināru organizēšana”, Nr. NVA 2017/13\_ESF.

1. **Pasūtītājs un tā rekvizīti:**

Nodarbinātības valsts aģentūra (turpmāk – pasūtītājs)

Reģ. Nr. 90001634668

Adrese: K. Valdemāra iela 38 k-1, Rīga, LV – 1010

Mājas lapas adrese: [www.nva.gov.lv](http://www.nva.gov.lv)

1. **Pasūtītāja kontaktpersona:**

 Dzintra Busenberga, ES fondu projektu departamenta ESF projekta “Atbalsts ilgākam darba mūžam” vecākā eksperte, e-pasts: Dzintra.Busenberga@nva.gov.lv

1. **Iepirkuma priekšmets un finansēšanas avots:**
	1. Konferenču, reģionālo semināru organizēšana projekta laikā no 2017.-2022. gadam atbilstoši iepirkuma nolikuma (turpmāk – nolikums) 1.pielikumam ''Tehniskā specifikācija'' (turpmāk – tehniskā specifikācija);
	2. CPV kods: 79951000-5(Semināru organizēšanas pakalpojumi);
	3. Iepirkums tiks finansēts no Eiropas Savienības fondu darbības programmas „Izaugsme un nodarbinātība” 7.3.2. specifiskā atbalsta mērķa „Paildzināt gados vecāku nodarbināto darbspēju saglabāšanu un nodarbinātību” projekta „Atbalsts ilgākam darba mūžam” Nr. 7.3.2.0/16/I/001 finanšu līdzekļiem.
2. **Līguma summa, izpildes laiks un vieta:**
	1. Iepirkuma izpildes termiņš – no līguma noslēgšanas brīža līdz līguma summas sasniegšanai, bet ne ilgāk kā 5 gadus.
	2. Līguma izpildes vieta: Latvijas Republikas teritorija;
	3. Līguma summa: Iepirkuma rezultātā pasūtītājs slēgs iepirkuma līgumu par summu, kas nepārsniegs EUR 168 441,49 bez PVN.
3. **Iespējas iepazīties un saņemt konkursa nolikumu:**
	1. Pretendents ar nolikumu un tā pielikumiem, kas ir nolikuma neatņemama sastāvdaļa, var iepazīties un tos lejupielādēt pasūtītāja mājas lapā www.nva.gov.lv sadaļā „Iepirkumi”. Jautājumu vai nolikuma grozījumu gadījumā norādītajā mājas lapā iepirkuma komisija ievietos papildu informāciju
	2. Ar nolikumu un tā pielikumiem (papīra formātā), kas ir neatņemamas sastāvdaļas, var iepazīties līdz piedāvājuma iesniegšanas termiņam katru darba dienu no 8:30 līdz 12:00 un no 12:30 līdz 16:00 Pasūtītāja telpās: Eksporta ielā 6, Rīgā, iepriekš sazinoties pa tālruni 26114924.
	3. Pretendents ir tiesīgs pieprasīt pasūtītājam izsniegt iepirkuma procedūras dokumentus drukātā veidā. Pasūtītājam ir pienākums pieprasītos iepirkuma procedūras dokumentus izsniegt triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
	4. Uz pretendentu uzdotajiem jautājumiem un papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs sniegs atbildi, piecu dienu laikā, bet, ne vēlāk kā sešas dienas pirms piedāvājumu iesniegšanas termiņa beigām.
4. **Piedāvājuma iesniegšanas un atvēršanas vieta, datums, laiks un kārtība:**
	1. Pretendentam piedāvājums jāiesniedz ne vēlāk kā līdz **2017.gada 17.jūlijam** *(precizēts ar IK 03.07.2017. lēmumu)* **plkst. 10:00** Nodarbinātības valsts aģentūrā, K.Valdemāra ielā 38 k – 1, Rīgā, LV – 1010, piedāvājumu ievietojot 1.stāva foajē novietotajā  pasta kastē vai personīgi sazinoties ar Juridiskā departamenta darbinieku, pa tālr. Nr. 67021827.
	2. Pretendents iesniedz piedāvājumu personīgi vai nosūtot pa pastu. Nosūtot piedāvājumu pa pastu ierakstītā sūtījumā. Nosūtot piedāvājumu pa pastu pretendents uzņemas atbildību par piedāvājuma saņemšanu līdz nolikumā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti, un pa pastu saņemtie piedāvājumi tiks nosūtīti atpakaļ pretendentam neatvērti.
	3. Piedāvājums jāiesniedz par visu iepirkuma priekšmeta apjomu. Pretendents var iesniegt tikai vienu piedāvājuma variantu.
5. **Prasības attiecībā uz piedāvājuma noformējumu un iesniegšanu**
6. Piedāvājums jāsagatavo un jāiesniedz saskaņā ar iepirkuma nolikumā izvirzītajām prasībām.
7. Pretendentam jāiesniedz viens piedāvājuma oriģināls un viena piedāvājuma kopija (papīra formātā). Uz piedāvājuma oriģināla attiecīgi norāda atzīmi „ORIĢINĀLS” un kopijas attiecīgi norāda atzīmi „KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
8. Piedāvājums jāiesniedz aizlīmētā, aizzīmogotā iepakojumā, uz kura jānorāda:
	1. pasūtītāja nosaukums un juridiskā adrese;
	2. pretendenta nosaukums un juridiskā adrese, reģistrācijas numurs, kontaktpersona, kontakttālrunis un e-pasta adrese;
	3. atzīme „Piedāvājums iepirkumam “Konferenču, reģionālo semināru organizēšana” (iepirkuma identifikācijas numurs – NVA 2017/13\_ESF). Neatvērt līdz 2017. gada 17.jūlijam, plkst. 10.00.”
9. Piedāvājums pretendentam netiek atdots.
10. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
11. Piedāvājumam jābūt latviešu valodā. Dokumentiem svešvalodā jāpievieno tulkojums latviešu valodā.
12. Piedāvājums jāparaksta pretendenta pārstāvim, kuram ir pārstāvības tiesības, vai tā pilnvarotai personai, pilnvaru pievienojot kvalifikācijas dokumentu paketē. Ja pretendents ir personu apvienība, tad pieteikumu paraksta visi apvienības locekļi, kā arī norāda personu apvienības pilnvaroto pārstāvi, kurš pārstāvēs apvienības intereses, kā arī katras personas atbildības apjomu.
13. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu vai diegu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla vai diegs jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis.
14. Pretendents ir tiesīgs atsaukt iesniegto piedāvājumu, rakstveidā par to paziņojot pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību šajā iepirkumā.
15. Pirms iepirkuma nolikuma noteiktā piedāvājuma iesniegšanas termiņa beigām, pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā jābūt norādei, ka tie ir sākotnējā piedāvājuma grozījumi.
16. Pēc piedāvājumu iesniegšanas termiņa beigām pretendents nevar savu piedāvājumu grozīt.
17. **Nosacījumi Pretendenta dalībai IEPIRKUMĀ un Pretendenta atlases dokumenti**
18. Pretendents, pretendentu apvienības dalībnieks, pretendenta piesaistītais apakšuzņēmējs, kā arī persona uz kuras iespējām pretendents balstās, ir reģistrēts normatīvajos aktos noteiktajā kārtībā – Uzņēmumu reģistra administrētajos reģistros vai nodokļu maksātāju reģistrā vai līdzvērtīgā reģistrā ārvalstīs, ja attiecīgās valsts normatīvie akti to paredz;
19. Uz pretendentu, pretendentu apvienības dalībnieku un pretendenta piesaistīto apakšuzņēmēju neattiecas Publisko iepirkumu likuma (turpmāk – PIL) 42.panta pirmajā -daļā noteiktie izslēgšanas nosacījumi.
20. Pretendenta atbilstību PIL 42.panta pirmās daļas noteiktajām prasībām iepirkuma komisija pārbaudīs publiski pieejamās datu bāzēs. Ja iepirkuma komisija publiskajā datu bāzē konstatēs, ka pretendentam (Latvijā reģistrētam vai Latvijā atrodas tā pastāvīgā dzīvesvieta) ir PIL 42.panta pirmās daļas 2.punktā minētais izslēgšanas gadījums (“[…] pretendentam piedāvājuma iesniegšanas termiņa pēdējā dienā, vai dienā, kad tiks pieņemts lēmums par iespējamu iepirkuma līguma slēgšanas tiesību piešķiršanu Latvijā vai valstī, kurā tas reģistrēts vai kurā atrodas tā pastāvīgā dzīvesvieta ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro”), iepirkuma komisijas rīkosies saskaņā ar PIL 42.panta piektajā daļā noteikto.
21. Lai pārbaudītu ārvalstīs reģistrētu pretendentu un pretendentu, kuru pastāvīgā dzīvesvieta ir ārvalstīs, kuriem būtu piešķiramas līguma slēgšanas tiesības, atbilstību PIL 42.panta pirmās daļas noteiktajām prasībām, iepirkuma komisija lūgs, lai pretendents desmit dienu laikā iesniedz attiecīgās ārvalsts kompetentās institūcijas izziņu, kas apliecina, attiecīgo nosacījumu neattiecināmību uz pretendentu. Ja noteiktajā termiņā minētais apliecinājums netiks iesniegts, pasūtītājs pretendentu izslēgs no dalības iepirkumā.
22. Lai pārbaudītu ārvalstīs reģistrētu pretendentu un pretendentu, kuru pastāvīgā dzīvesvieta ir ārvalstīs, kuriem būtu piešķiramas līguma slēgšanas tiesības, atbilstību PIL 42.panta pirmās daļas 2.punktā minētais izslēgšanas gadījums, “[…] pretendentam piedāvājuma iesniegšanas termiņa pēdējā dienā, vai dienā, kad tiks pieņemts lēmums par iespējamu iepirkuma līguma slēgšanas tiesību piešķiršanu Latvijā vai valstī, kurā tas reģistrēts vai kurā atrodas tā pastāvīgā dzīvesvieta nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro”), iepirkuma komisijas rīkosies saskaņā ar PIL 42.panta piektajā daļā noteikto. Pretendentam ir tiesības šo izziņu iesniegt kopā ar piedāvājumu. Ja izziņa nebūs iesniegta kopā ar piedāvājumu iepirkuma komisija lūgs, lai pretendents desmit dienu laikā iesniedz attiecīgās ārvalsts kompetentās institūcijas izziņu, kas apliecina, attiecīgo nosacījumu neattiecināmību uz pretendentu.
23. Pretendents iepriekšējo trīs gadu laikā (no 2014. gada līdz piedāvājuma iesniegšanas termiņa beigām iepirkumā) ir:
	1. organizējis vismaz divas konferences Rīgas pilsētas teritorijā, kurās katrā ir piedalījušās no 80 līdz 150 personas un divus seminārus ārpus Rīgas pilsētas teritorijas, kuros katrā ir piedalījušās no 25 līdz 80 personas;
	2. izstrādājis vismaz vienas konferences un viena semināra norises saturisko un ietvara formātu, kā arī sagatavojis un īstenojis vismaz vienu pasākuma (konferences, semināra) publicitātes plānu, iekļaujot vismaz šādas aktivitātes – paziņojumi masu mēdijiem pirms un pēc pasākuma, tai skaitā, vismaz pa vienai ziņai nacionālajā vai konkrētā reģiona mediju kanālā (Internets, laikraksts, TV, radio) par gaidāmo pasākumu un vismaz viens raksts ar galvenajām atziņām no pasākuma.
24. **Pretendentam jāiesniedz šādi atlases dokumenti**:
	1. pieteikums par piedalīšanos iepirkumā (veidlapas paraugs 2.pielikumā);
	2. pretendenta pieredzes apraksts, kas apliecina pretendenta pieredzi nolikuma 25.punkta prasībām (veidlapas paraugs 3.pielikumā);
	3. tehniskais piedāvājums:
		1. sagatavots brīvā formā, nodrošinot, ka tajā ietverta visa tehniskajā specifikācijā minētā informācija;
		2. pilnībā atbilst tehniskajai specifikācijai;
		3. ir pretendenta parakstīts.
	4. finanšu piedāvājums (veidlapas paraugs 4.pielikumā);
	5. apakšuzņēmēju saraksts (veidlapas paraugs 5.pielikumā). Saraksts jāiesniedz tikai gadījumā, ja pretendents plāno līguma izpildē piesaistīt kādu no nolikumā 20. punktā minētajām personām. Saraksta iesniegšana neattiecas uz nolikuma 20. punktā minētajiem pretendentu apvienības dalībniekiem.
	6. pretendentam, kas reģistrēts ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.
25. Ja pretendents nav iesniedzis visus nolikuma 26.punktā minētos dokumentus vai iesniegtā informācija neatbilst prasībām, pretendents no tālākas līdzdalības iepirkumā tiek izslēgts.
26. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt pretendenta sniegto ziņu patiesumu. Pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai. Ja iepirkuma komisija, pārbaudot pretendenta jebkuras sniegtās ziņas, konstatēs, ka tās neatbilst patiesībai, pretendents no tālākas līdzdalības iepirkumā tiks izslēgts.
27. **Finanšu piedāvājums**
28. Finanšu piedāvājums jāsagatavo un jāiesniedz atbilstoši nolikuma 4.pielikumā norādītajai formai. Pretendents iesniedz **savu cenas piedāvājumu, izsakot to procenta likmē,** kas tiks piemērota katram konkrētajam pasākumam atsevišķi.
29. Pasākuma izdevumi ir visi ar konkrētā pasākuma norisi saistītie izdevumi bez PVN (tajā skaitā izdevumi par pasākuma norises telpas, telpas iekārtošanas, telpas noformēšanas, tehniskā aprīkojuma, pasākuma saturiskā un ietvara formāta izstrādes, lektoru piesaistes, kafijas pauzes, transporta nodrošināšanu, u.c. pēc pasūtītāja pieprasījuma ar pasākumu organizēšanu saistītie iespējamie izdevumi).
30. Finanšu piedāvājumā iesniegtajā procenta likmē no konkrētā pasākuma izdevumiem (turpmāk – procenta likme) iekļauj visas izmaksas, kas saistītas ar izpildītāja darbu pasākuma organizēšanā (tajā skaitā jebkāda veida atlīdzība pretendenta piesaistītajam personālam, izpildītāja transporta izdevumi, administratīvās izmaksas, organizatoriskās izmaksas, nodokļi (izņemot PVN) un nodevas, u.c. pēc pasūtītāja pieprasījuma ar pasākumu organizēšanu saistītie iespējamie izdevumi).
31. Procenta likme nedrīkst būt mazāka vai vienāda ar 0,00%. Ja pretendenta piedāvātā procenta likme ir mazāka vai vienāda ar 0,00%, pretendenta piedāvājums tiek izslēgts no turpmākas dalības Iepirkumā. Procenta likme jānorāda ar precizitāti līdz 2 (divām) zīmēm aiz komata.
32. Finanšu piedāvājumā norādītā procenta likme tiks iekļauta līgumā, un tā nevar tikt paaugstināta līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu procenta likmes paaugstināšanai, šo procesu radītās sekas pretendentam ir jāprognozē un jāaprēķina, sagatavojot finanšu piedāvājumu.
33. **Piedāvājumu vērtēšana**
34. Tiks salīdzināti un vērtēti tikai tie piedāvājumi, kas iesniegti nolikumā paredzētajā kārtībā un termiņā.
35. Piedāvājumu vērtēšana notiks šādā kārtībā:
	1. iepirkuma komisija vērtēs pretendenta piedāvājuma noformējuma atbilstību nolikuma II. nodaļas prasībām. Ja iepirkuma komisija vērtēšanas procesā konstatēs piedāvājuma neatbilstību noformējuma prasībām, kura var ietekmēt turpmāko lēmumu attiecībā uz pretendentu, pretendents no līdzdalības iepirkumā var tikt izslēgts;
	2. iepirkuma komisija vērtēs pretendenta atbilstību nolikuma III. nodaļas 26.punktā noteiktajām prasībām par iesniedzamajiem atlases dokumentiem. Ja pretendents nav iesniedzis visus nolikuma 26.punktā norādītos dokumentus vai iesniegtā informācija neatbilst nolikuma prasībām, pretendents no tālākas līdzdalības iepirkumā tiks izslēgts;
	3. iepirkuma komisija vērtēs finanšu piedāvājuma atbilstību nolikuma IV. nodaļas prasībām. Ja piedāvājums neatbildīs minētajā nodaļā izvirzītajām prasībām, pretendenta piedāvājums tiks izslēgts no tālākas dalības iepirkumā;
	4. iepirkuma komisija izvērtēs pretendenta finanšu piedāvājumā piedāvāto procentu likmi un atlasīs pretendentu, ar viszemāko piedāvāto procentu likmi, kuram veiks kvalifikācijas dokumentu atbilstības pārbaudi
	5. pretendentam, kura piedāvājums būs ar viszemāko piedāvāto procentu likmi, iepirkuma komisija vērtēs nolikuma III nodaļā 25.punktā noteiktās pretendenta kvalifikācijas prasības. Ja piedāvājums neatbildīs minētajā punktā izvirzītajām prasībām, pretendenta piedāvājums tiks izslēgts no tālākas dalības iepirkumā un atbilstība minētā punkta prasībām tiks vērtēta nākamajam pretendentam ar viszemāko piedāvāto procentu likmi;
	6. pretendentam, kuram būtu piešķiramas līguma slēgšanas tiesības, iepirkuma komisija vērtēs nolikuma III nodaļā 21.- 24.punktos noteiktos izslēgšanas nosacījumus. Ja piedāvājums neatbildīs minētajos punktos izvirzītajām prasībām, pretendenta piedāvājums tiks izslēgts no tālākas dalības iepirkumā un atbilstība minētā punkta prasībām tiks vērtēta nākamajam pretendentam ar viszemāko piedāvāto procentu likmi;
36. Iepirkuma komisija, pārbaudot un izvērtējot iesniegtos pretendentu piedāvājumus, vērtē pretendentu un to piedāvājumu atbilstību nolikumā noteiktajām prasībām. Konstatējot neatbilstību, Iepirkuma komisija vērtē to nozīmību.
37. Ja Iepirkuma komisijai radīsies šaubas, ka pretendenta piedāvājums ir uzskatāms par nepamatoti lētu piedāvājumu, Iepirkuma komisija pieprasīs pretendentam paskaidrojumus par piedāvāto procenta likmi. Ja pretendenta piedāvājums tiks atzīts par nepamatoti lētu piedāvājumu, pretendents no turpmākas dalības iepirkumā tiks izslēgts.
38. Par uzvarētāju tiks atzīts pretendents, kura piedāvājums atbildīs visām nolikuma prasībām un kurš būs piedāvājis viszemāko cenu (procenta likmi).
39. Ja iepirkuma komisija pirms lēmuma pieņemšanas konstatē, ka diviem vai vairākiem pretendentiem ir vienādas viszemākās cenas (procentu likmes), iepirkuma komisija rīkos piedāvājumu izlozi, uzaicinot visus pretendentus, kuru piedāvātās viszemākās cenas (procentu likmes) ir vienādas, piedalīties pasūtītāja rīkotā izlozē. Par izlozes noteikumiem pretendenti, kas iesnieguši vienādas viszemākās cenas (procentu likmes), tiks informēti personīgi, nosūtot tiem rakstveida uzaicinājumu uz piedāvājumā norādīto e-pasta adresi, kurā tiks paziņots izlozes laiks un kārtība.
40. Iepirkuma komisija var pieņemt lēmumu par iepirkuma izbeigšanu bez rezultāta, ja nav saņemts neviens piedāvājums vai nav saņemts neviens nolikumam vai tehniskajai specifikācijai atbilstošs piedāvājums. Iepirkuma komisija līdz līguma noslēgšanai iepirkumā var pieņemt lēmumu par iepirkuma pārtraukšanu, kā arī citos gadījumos saskaņā ar PIL noteikumiem.
41. Iepirkuma komisija nepieciešamības gadījumā lūgs pretendentiem vai kompetentām institūcijām papildināt vai izskaidrot piedāvājumā ietvertos dokumentus.
42. Trīs darba dienu laikā pēc lēmuma par iepirkuma rezultātiem pieņemšanas visi pretendenti rakstveidā tiks informēti par pieņemto lēmumu.
43. Ja pretendents piecu darba dienu laikā neparaksta pretendentam nosūtīto līgumu, pasūtītājs ir tiesīgs pieņemt lēmumu par līguma slēgšanas tiesību piešķiršanu citam pretendentam, kura piedāvājums atbildīs visām nolikuma prasībām un kurš būs piedāvājis nākamo viszemāko cenu (procenta likmi).
44. **Iepirkuma galvenie līgumiskie nosacījumi**
45. Iepirkuma līgums tiek slēgts, pamatojoties uz nolikumu un iepirkuma uzvarētāja piedāvājumu.
46. Pasūtītāja norādītais pārstāvis piesaka konkrēto pakalpojumu pēc nepieciešamības, nosūtot pakalpojuma pasūtījumu uz e-pastu izpildītājam. Pasūtītāja norādītajam pārstāvim ir tiesības pieteikt vairākus pakalpojumus vienā pasūtījumā, nosūtot vienu e-pastu izpildītājam. Pasūtītāja norādītais pārstāvis norāda pakalpojuma nodrošināšanai nepieciešamo informāciju, tajā skaitā prasības attiecībā uz pasākuma vietu, datumu, laiku, apjomu un tehnisko specifikāciju.
47. Pakalpojumu pasūtītājs norādītais pārstāvis piesaka ne vēlāk kā sešas nedēļas (Konferencēm) vai četras (Semināriem) pirms konkrētā pasākuma. Izņēmuma gadījumos no pasūtītāja neatkarīgu iemeslu dēļ izpildītājam (ievērojot pasākuma vietas iespējas) jāspēj nodrošināt pakalpojumu arī tad, ja pasūtītāja norādītais pārstāvis piesaka tā nepieciešamību vēlāk nekā sešas nedēļas (Konferencēm) vai četras nedēļas (Semināriem) pirms konkrētā pasākuma.
48. Ne vēlāk kā desmit darba dienu laikā pēc tehniskās specifikācijas par katras Konferences vai piecu darbadienu laikā pēc tehniskās specifikācijas par katra semināra vai semināru cikla norises laiku saņemšanas, izpildītājs iesniedz elektroniski (nosūtot uz e-pastu) pasūtītāja norādītajam pārstāvim konkrētā pasākuma organizēšanas piedāvājumu, atbilstoši attiecīgā pakalpojuma tehniskajā specifikācijā noteiktajam pieprasījumam, ietverot vismaz divus dažādus piedāvājuma variantus un katram no tiem izmaksas (tāmi). Izmaksās (tāmē) katram piedāvājuma variantam, izpildītājs norāda kopējos pakalpojuma izdevumus, atsevišķi norādot pasākuma paredzamos izdevumus un izmaksas par izpildītāja darbu (pasākuma organizēšanu). Izmaksas par izpildītāja darbu (pasākuma organizēšanu) tiek aprēķinātas izmantojot iepirkuma piedāvājumā pretendenta iesniegto procenta likmi no attiecīgā pasākuma izdevumiem (bez PVN).
49. Pasūtītāja norādītais pārstāvis izvērtē izpildītāja iesniegto konkrētā pasākuma organizēšanas piedāvājumu, paredzamos izdevumus un izvēlas vienu no izpildītāja piedāvātajiem variantiem, kas pilnībā atbilst pasūtītāja vajadzībām, tehniskajai specifikācijai un ir ar viszemāko cenu, sniedzot izpildītājam rakstisku saskaņojumu. Gadījumā, ja rodas pamatotas aizdomas, ka izpildītāja piedāvātās cenas pārsniedz vidējās pakalpojuma cenas tirgū, pasūtītājam ir tiesības noraidīt konkrētā pasākuma organizēšanas piedāvājumu. Šādā gadījumā izpildītājs sagatavo un iesniedz jaunu konkrētā pasākuma organizēšanas piedāvājumu.
50. Kad pasūtītāja norādītais pārstāvis un izpildītājs ir vienojušies par konkrētā pasākuma organizēšanas piedāvājumu, konkrēto pasākuma norises vietu, sniedzamajiem pakalpojumiem un paredzamajiem izdevumiem, pasūtītāja norādītais pārstāvis un izpildītāja norādītais pārstāvis paraksta pasākuma organizēšanas piedāvājumu ar izmaksām (tāmi) un tehnisko specifikāciju. Ja mainās pasākuma paredzamie izdevumi, izpildītājs par to informē pasūtītāja norādīto pārstāvi. Ja pasūtītāja norādītais pārstāvis saskaņo precizētos pasākuma paredzamos izdevumus, pasūtītāja norādītais pārstāvis un izpildītāja norādītais pārstāvis paraksta precizēto pasākuma organizēšanas piedāvājumu ar izmaksām (tāmi).
51. Nepieciešamības gadījumā ir iespējams avansa maksājums līdz 20% no pakalpojuma summas telpu rezervēšanai, kafijas pauzes un/vai aparatūras īrei un citiem izdevumiem, kas saistīti ar konferenču un semināru norises nodrošināšanu. Priekšapmaksas pieļaujamība tiks norādīta katra pasākuma tehniskajā specifikācijā. Šādā gadījumā izpildītājs iesniedz priekšapmaksas pieprasījumu no konkrētā pakalpojuma īstenotāja. Priekšapmaksa nevar tikt piemērota pasākuma organizēšanas pakalpojumam.
52. Pēc katras pakalpojumu pasūtījuma pilnīgas izpildes pasūtītājs un izpildītājs paraksta pakalpojuma pieņemšanas-nodošanas aktu. Pēc pieņemšanas-nodošanas akta abpusējas parakstīšanas pasūtītājs veic pakalpojuma apmaksu 10 darba dienu laikā no rēķina saņemšanas dienas.
53. Puses apņemas ievērot no otras puses saņemtās un pakalpojumu sniegšanas gaitā iegūtās informācijas konfidencialitāti, neizpaust šādu informāciju trešajām personām, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
54. **Pielikumi**

Nolikumam ir pievienoti 5 (pieci) pielikumi:

1. pielikums – Tehniskā specifikācija;
2. pielikums – Pieteikums par piedalīšanos iepirkumā (forma);
3. pielikums – Pretendenta pieredzes apraksts (forma);
4. pielikums – Finanšu piedāvājums (forma);
5. pielikums – Apakšuzņēmēju saraksts (forma).